

**MUNICIPIUL TÎRGU MUREŞ**

**ROMÂNIA – 540026 Tîrgu-Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

e-mail: secretar@tirgumures.ro www.tirgumures.ro

**Nr. 2201 din 14 ianuarie 2019**

**ANUNŢ**

Municipiul Tîrgu Mureş, în conformitate cu prevederile art. 7 din Legea nr.52/2003 privind transparenţa decizională în administraţia publică, îşi face publică intenţia de a aproba printr-o hotărâre **aprobarea preţului de pornire a licitaţiei în vederea vânzării masei lemnoase pe picior ce urmează a fi recoltată în anul 2019, din fondul forestier proprietate a Municipiului Tîrgu Mureş**

Proiectul de hotărâre este publicat, din data de **14 ianuarie 2019**, pe site-ul Municipiului Tîrgu Mureş: [**www.tirgumures.ro**](http://www.tirgumures.ro)şi afişat la sediul instituţiei din Tîrgu Mureş, P-ţa Victoriei, nr.3.

Cei interesaţi pot trimite în scris propuneri, sugestii, opinii cu valoare de recomandare, până la data de **25 ianuarie 2019**, la sediul Municipiului Tîrgu Mureş sau prin e-mail: **secretar@tirgumures.ro**.

**p. Secretarul Municipiului Tîrgu Mureş,**

**Municipiul Tîrgu-Mureş (nu produce efecte juridice)\***

**Administraţia Serelor, Parcurilor şi Zonelor Verzi**

**Nr. 34 din 09.01.2019 VICEPRIMAR,**

 **Jrs. Papuc Sergiu Vasile**

**EXPUNERE DE MOTIVE**

 **privind aprobarea preţului de pornire a licitaţiei în vederea vânzării masei lemnoase pe picior ce urmează a fi recoltată în anul 2019, din fondul forestier proprietate a Municipiului Tîrgu Mureş**

 Având în vedere prevederile HG 617/2016 de aprobare a regulamentului de valorificare a masei lemnoase din fondul forestier proprietate publică, a Deciziei nr.566 din 26.10.2018 a Regiei Naţionale a Pădurilor, de aprobare a listei cuprinzând nivelul de piaţă al prețurilor de referinţă pe specii/grupe de specii, grade de accesibilitate si sortimente, pentru masa lemnosă aflată în proprietate publică a Municipiului Tîrgu Mures, se supune spre aprobare un preţmediu de pornire la licitaţie a masei lemnoase ce se valorifică ca „masă lemnoasă pe picior” prin licitație publică organizată de Ocolul Silvic Tg.Mures, într-un singur lot, respectivproducția anului 2019, conform Anexei nr.1.

 **AVIZ FAVORABIL**

 **A.S.P.Z.V.**

 **SAVA MIHAI**

**Municipiul Tîrgu-Mureş Anexa 1**

**Administraţia Serelor, Parcurilor şi Zonelor Verzi**

 **Prețurile de pornire la licitație pentru vânzarea masei lemnoase pe picior ce urmează a fi recoltată în anul 2019 din fondul forestier proprietate a Municipiului Tg.Mureș**

|  |  |  |  |  |  |  |  |
| --- | --- | --- | --- | --- | --- | --- | --- |
| Partida | Up. | Ua. | Volum.mc. | Fel tăiere |  | Pret mediu lei/mc. fără TVA | Preţ lei/mc. cu TVA |
| 10012 |  I | 1 |  315 | conservate |  |  255 |  303,45 |
| 10013 |  I | 2/BDEF |  392 | conservare |  |  255 |  303,45 |
| 10014 |  I | 3/CFG |  150 | conservare |  |  255 |  303,45 |
| **TOTAL**  |  |  |  **857** |  |  |  |  |

**Notă**: Prețul de pornire la licitație pe picior pentru cele 3 partizi, este stabilit la valoarea medie conform tabelului tehnico-economic de fundamentare a prețurilor întocmit de O.S.Tg.Mureș pentru fiecare partidă în parte, (Decizia nr.566 din 16.10.2018 Anexele 1-5).

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

 **(nu produce efecte juridice)\***

 **VICEPRIMAR,**

 **Jrs. Papuc Sergiu Vasile**

**H O T Ă R Â R E A nr. \_\_\_\_\_\_\_**

 **din \_\_\_\_\_\_\_\_\_\_\_\_\_\_\_\_\_\_\_\_2019**

 **privind aprobarea preţului de pornire a licitaţiei în vederea vânzării masei lemnoase pe picior ce urmează a fi recoltată în anul 2019, din fondul forestier proprietate a Municipiului Tîrgu Mureş**

***Consiliul local municipal Tîrgu Mureş, întrunit în şedinţă ordinară de lucru,***

Văzând Expunerea de Motive cu **nr. 34 din 09.01.2019**, privind aprobarea preţului pentru vânzarea masei lemnoase pe picior, ce urmează a fi recoltată în anul 2019, din fondul forestier proprietate a municipiului Tîrgu-Mureş, prezentată de Administraţia Serelor, Parcurilor şi Zonelor Verzi,

În baza prevederilor Codului Silvic, a Legii nr. 46/2008 privind reglementarea regimului silvic şi administrarea fondului forestier naţional, republicată, cu modificările şi completările ulterioare, pentru aprobarea atribuţiilor ocoalelor silvice de stat şi ale celor constituite ca structuri proprii, a obligaţiilor ce revin deţinătorilor de păduri, în vederea respectării regimului silvic, conform HG 617/2016 pentru aprobarea regulamentului de valorificare/vânzare a masei lemnoase din fondul forestier proprietate publică, precum şi a regulamentului de aplicare a Ordonanţei de Urgenţă a Guvernului nr. 139/2005 privind administrarea pădurilor din România În temeiul prevederilor art. 36, alin. (1), alin. (2), lit. „b”, „c”, „d”, art. 45 (1) şi art. 115, alin. (1), lit. „b” din Legea nr. 215/2001 privind administraţia publică locală, republicată,

 **H o t ă r ă ş t e :**

 Art. 1. Se aprobă preţul de pornire pentru vânzarea la licitaţie a produsului „ masă lemnoasă pe picior” conform Anexei nr.1, vânzare care se va realiza prin licitație organizată de Ocolul Silvic Tg. Mures, într-un singur lot, respectiv producția 2019.

Art. 2. Cu ducerea la îndeplinire a prevederilor prezentei hotărâri se încredinţează Executivul Municipiului Tîrgu-Mureş prin Administraţia Serelor Parcurilor şi Zonelor Verzi.

**Art. 3.** În conformitate cu prevederile art. 19 alin 1. lit. e, din Legea nr. 340/2004 republicată, și art. 3 alin. 1 din Legea nr. 544/2004, Legea Contenciosului Administrativ, prezenta hotărâre se înaintează Prefectului Județului Mureș pentru exercitarea controlului de legalitate.

**Viză de legalitate,**

**p.Secretarul Municipiului Tîrgu-Mureş**

**Director executiv D.J.C.A.A.P.L.**

 **CĂTANĂ DIANORA-MONICA**